Russell Squaren metroasema on asema Lontoon metron Piccadilly-linjalla Bloomsburyn kaupunginosassa, Oyster-vyöhykkeellä 1. Asema on pieni mutta vilkas läheisten hotellien vaikutuksesta johtuen. Aseman on suunnitellut Leslie Green ja se on avattu 15. joulukuuta 1906. Aseman laitureille käynti on joko hissillä tai kierreportaita 175 askelmaa. Aseman lähistöllä sijaitsevat Russell Squaren puistikko sekä British Museum. Russell Squaren asemalta King’s Cross St. Pancrasin suuntaan tapahtui 7. heinäkuuta 2005 pommi-isku, joka vaati 26 ihmisen hengen.